चोरी की घटनाओं से भयभीत हैं व्यापारी : गुलशन डंग
रोहतक। हरियाणाप्रदेश व्यापार मंडल जिला प्रधान गुलशन डंग के नेतृत्व में दिल्ली रोड ट्रेडर्स एसोसिएशन के व्यापारी पदाधिकारी बुधवार को एसपी शशांक आनन्द से लिबर्टी शोरूम पर चोरी के मामले में मिले। इस दौरान उन्होंने कहा कि चोरी की घटनाएं लगातार बढ़ रही हैं। इससे पूर्व में भी पिछले दो महीनों में दो चोरियां दिल्ली रोड पर हो चुकी, इनका अभी तक पुलिस ने खुलासा नहीं किया है। उन्होंने कहा कि चोरी की घटनाओं को लेकर व्यापारियों में डर का माहौल है। इस पर एसपी ने डीएसपी, एसएचओ एवं चौकी इंचार्ज को निर्देश दिए कि जल्द से जल्द चोरियों को खुलासा करें। साथ ही व्यापारियों को आश्वासन दिया कि भविष्य में चोरी की वारदात हो इसके लिए दो नाइट राइडर अलग से दिल्ली रोड पर गश्त करेंगी। इस दौरान हरिकिशन चावला, राजेश बत्तरा, गौतम कालड़ा, अजय धनखड़, टिंकू, सुभाष गुलाटी, पवन अरोड़ा, धर्मेंद्र गुलाटी, विनोद मकड़ सहित दर्जनों व्यापारी मौजूद रहे।
hin_Deva hin_Deva